সাবওয়ে আর্ট
সাবওয়ে আর্ট আলোকচিত্রশিল্পী মার্থা কুপার এবং হেনরি চালফ্যান্টের যৌথপ্রয়াসে রচিত বই, যা নিউ ইয়র্ক শহরের গ্রাফিতি আন্দোলনের প্রাথমিক ইতিহাসকে নথিভুক্ত করেছে। মূলত ১৯৮৪ সালে প্রকাশিত, বইটিকে একটি "ল্যান্ডমার্ক ফটোগ্রাফিক ইতিহাস" হিসাবে বর্ণনা করা হয়েছে। অনেকের কাছে গ্রাফিতির 'বাইবেল' নামে পরিচিত, সাবওয়ে আর্ট দ্রুত যুক্তরাজ্যের সবচেয়ে চুরি হওয়া বইগুলির মধ্যে একটি হওয়ার 'সন্দেহজনক' প্রশংসা অর্জন করে। বইয়ের শিরোনাম নিউ ইয়র্ক সিটি সাবওয়ে থেকে উতসারিত, যেখানে ২০-শতকের শেষের দিকে শহরের বেশিরভাগ গ্রাফিতি আঁকা হয়েছিল। বইটিতে জেফির, সিন, কেস টু, ডন্ডি, এবং লেডি পিংকের এর মতো শিল্পীদের গ্রাফিতি কর্মের বর্ণনা রয়েছে৷ ২০০৯ সালে বইটির রজত জয়ন্তি সংস্করণ প্রকাশিত হয়েছিল, যা ৪৩x৩০.৫ সেন্টিমিটার পরিমাপের বড় প্রিন্টে উপলব্ধ।